b'\n_START_ARTICLE_\nMS \xc2\xabEikern\xc2\xbb\n_START_PARAGRAPH_\nMS \xc2\xabEikern\xc2\xbb (tidl. \xc2\xabBejaa Alfa\xc2\xbb) er en charterb\xc3\xa5t som eies av Eikern Turisttrafikk A/L. I sommersesongen traffikerer den innsj\xc3\xb8en Eikeren i Buskerud og Vestfold mellom Vestfossen og Eidsfoss. B\xc3\xa5ten p\xc3\xa5 50 Brt er 54 fot og ble bygget i 1971. Den har i senere \xc3\xa5r gjennomg\xc3\xa5tt omfattende restaurering, og den kan ta opptil 63 passasjerer._NEWLINE_MS \xc2\xabEikern\xc2\xbb er ikke minst kjent for sine mange cruise med musikkunderholdning ombord._NEWLINE__NEWLINE_F\xc3\xb8r den i mai 1997 ble fraktet landeveien fra Oslofjorden til Eikeren gikk den som skyssb\xc3\xa5t p\xc3\xa5 Nordlandskysten._NEWLINE_MS \xc2\xabEikern\xc2\xbb kan anl\xc3\xb8pe seks brygger p\xc3\xa5 Eikeren: Vestfossen, Fossesholm, Sundhaugen, Hakavik, Thorrud og Eidsfoss.'